У складу са чл. 63. Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. Закон, 9/2020 , 52/2021 , 62/2023 , 91/25 и 80/26), чл. 91-94. Правилника о садржини, начину и поступку израде докумената просторног и урбанистичког планирања ("Сл. гласник РС", бр. 32/2019, 47/25) Одељењe за урбанизам Градске управе града Шапца оглашава:
          ЈАВНУ ПРЕЗЕНТАЦИЈУ           
1. Урбанистичког пројекта  за изградњу стамбено-пословног објекта на кп. бр. 8512, 8513 и 8514 КО Шабац у Шапцу. Стручни обрађивач Урбанистичког  пројекта  је „Сет“ д.о.о. Шабац, Браће Недића бр. 1, Шабац.
2.Урбанистичког пројекта за изградњу  соларних електрана СЕ ''Вишња 1'' инсталисане снаге 0,999 MW на кат. парц. бр. 133/3 КО Букор и СЕ ''Вишња 2'' инсталисане снаге 0,9 MW на кат. парц. бр. 127/4 КО Букор, град Шабац.  Стручни обрађивач Урбанистичког  пројекта  је Студио за урбанизам, архитектуру и инжењеринг ''ЛУМИС СТУДИО'' д.о.о. Шабац ул. Павла Јуришића Штурма бр. 34/11, Шабац.
Јавна презентација  урбанистичких пројеката у трајању од седам дана ће се обавити од 02.10.2026.год. до 08.10.2026.год., закључно, у просторијама Одељења за урбанизам, Ул. Карађорђева бр. 27, први спрат. Службенa лицa Одељења за урбанизам, даваће обавештења о јавној презентацији заинтересованим лицима, сваког радног дана у времену од 10:30 до 12:30 часова.

Урбанистички пројекти ће бити изложени у току трајања јавне презентације и у дигиталном облику на интернет страни www.sabac.rs .
Сва заинтересована, правна и физичка лица, могу да изврше увид у урбанистички пројекат, као и да у току трајања јавне презентације  доставе своје примедбе и сугестије  у писаном облику Одељењу за урбанизам Градске управе града Шапца, преко јединственог шалтера Градске управе, Улица Господар Јевремова бр.6.
ОДЕЉЕЊЕ ЗА УРБАНИЗАМ

ГРАДСКЕ УПРАВЕ ГРАДА ШАПЦА
